《跋黄仲言录建士死节事实后》
明代·郑潜

逝者不可作，佳名今尚存。圣恩优死节，王事见忠魂。

愧我咨询后，怜君道义敦。孰能斩奸佞，酹酒荐寒原。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。